techiaith/cofnodycynulliad_en-cy huggingface dataset:
English: I find this afternoon's debate incredibly difficult and uncomfortable. There's much that I would like to say, but I think it would be wise not to say it at this time. In two days' time, we're going to be burying our colleague and friend, and I think there's something unseemly about having this nature of debate while that still hasn't happened. I find it reprehensible the way that people have used this tragedy to settle scores from their time in Government. I think the First Minister, to his credit, has set up two separate independent processes, which is unprecedented. Those need to be given time to draw their conclusions. I note what has been said about then a parliamentary process taking place and I think that that time is the right time - when there's been reflection and evidence and a passage of time - to have that debate. I have no difficulty with the Committee for the Scrutiny of the First Minister meeting once those reports are published and for the proper process of scrutiny to take place, but today is not that day. I was struck two weeks ago when we met to pay tribute to Carl Sargeant by the decency shown in this Chamber, and I'm disappointed by the tone that has been struck this afternoon. I was particularly disgusted by the comments of the leader of the opposition from a sedentary position to my colleague Lynne Neagle that she'd taken the shilling -
Welsh: Rwy'n teimlo bod y ddadl y prynhawn yma yn anhygoel o anodd ac yn anghyfforddus. Mae llawer yr hoffwn ei ddweud, ond credaf y buasai'n ddoeth peidio â'i ddweud ar hyn o bryd. Ymhen deuddydd, byddwn yn claddu ein cyd-Aelod a'n ffrind, ac rwy'n credu bod rhywbeth yn anweddus ynglŷn â chael dadl o'r fath a hynny heb ddigwydd eto. Rwy'n gresynu at y ffordd y mae pobl wedi defnyddio'r drychineb hon i dalu'r pwyth yn ôl o'u hamser yn y Llywodraeth. Credaf fod y Prif Weinidog, er clod iddo, wedi sefydlu dwy broses annibynnol ar wahân, rhywbeth na wnaed erioed o'r blaen. Mae angen rhoi amser i'r rheini ddod i'w casgliadau. Nodaf yr hyn a ddywedwyd am broses seneddol i ddigwydd wedyn ac rwy'n credu mai dyna fydd yr adeg gywir - pan fydd amser wedi bod i fyfyrio a chael tystiolaeth - i gael y ddadl honno. Ni chaf unrhyw anhawster gyda'r Pwyllgor Craffu ar Waith y Prif Weinidog yn cyfarfod wedi i'r adroddiadau hynny gael eu cyhoeddi ac i broses graffu briodol ddigwydd, ond nid heddiw yw'r diwrnod hwnnw. Fe'm trawyd bythefnos yn ôl pan ddaethom at ein gilydd i dalu teyrnged i Carl Sargeant gan y cwrteisi a ddangoswyd yn y Siambr hon, ac rwy'n siomedig ynglŷn â'r cywair a gafwyd y prynhawn yma. Roedd sylwadau arweinydd yr wrthblaid ar ei eistedd i fy nghyd-Aelod, Lynne Neagle, yn arbennig o ffiaidd, ei bod wedi cymryd swllt -
English: I think you've said enough, Mr Davies -
Welsh: Rwy'n credu eich bod wedi dweud digon, Mr Davies -
English: Well, he might want to clarify what he said.
Welsh: Wel, efallai ei fod am egluro'r hyn a ddywedodd.
English: He can do that in his own time, Llywydd, with respect. I'm not taking an intervention. I'm not taking - [ Interruption.] I'm not taking an intervention. [ Interruption.] That's what I heard -
Welsh: Gall wneud hynny yn ei amser ei hun, Lywydd, gyda pharch. Nid wyf yn derbyn ymyriad. Nid wyf yn derbyn - [T orri ar draws.] Nid wyf yn derbyn ymyriad. [ Torri ar draws.] Dyna'r hyn a glywais -
English: The Member is not taking an intervention, and the leader of the opposition is to be called at some point and he can clarify his point.
Welsh: Nid yw'r Aelod yn cymryd ymyriad, ac mae arweinydd yr wrthblaid yn mynd i gael ei alw ar ryw adeg a gall egluro ei bwynt.
English: The tone of the comments - . Other Members have made reference to the whip being cracked. I assure Members of this Chamber that there is no whip needing to be applied in this afternoon's debate. We are all of one voice in agreeing with this independent process being set up and following that through and at the end of it having a full and open debate. At that time, I shall remove the bite mark from my tongue and speak more freely.
Welsh: Roedd tôn y sylwadau - . Mae Aelodau eraill wedi cyfeirio at y chwip yn cael ei tharo. Gallaf sicrhau Aelodau'r Siambr hon nad oes angen defnyddio unrhyw chwip yn y ddadl y prynhawn yma. Rydym oll yn gytûn y dylai'r broses annibynnol hon gael ei sefydlu a'i gweithredu a chael dadl lawn ac agored ar ei diwedd. Bryd hynny, byddaf yn cael gwared ar ôl y brathiad ar fy nhafod ac yn siarad yn fwy rhydd.
English: In the case of an investigation relating to a potential breach of the ministerial code, having a robust independent process is crucial, and I believe that it's right that any complaints against the First Minister relating to the ministerial code must be examined by an external independent adviser. This ensures an effective, rigorous and fair investigation. As the leader of Plaid Cymru said, such a procedure is not unique; it already happens in Scotland. In fact, the importance of an independent person conducting investigations into potential breaches of code of conduct, is already recognised by this Assembly. All Members will be aware that the Standards of Conduct Committee operates on the basis that when a complaint is reported to the standards commissioner about an Assembly Member, it's the commissioner, an independent QC, who investigates the complaint. It's not the committee that investigates. So, I think it's absolutely right that to consider any potential breach of the ministerial code thoroughly and fairly, it's entirely sensible for an independent adviser to investigate complaints against the First Minister, just as it is for an independent person to investigate a complaint against any Assembly Member.
Welsh: Yn achos ymchwiliad yn ymwneud ag achos posibl o dorri cod y gweinidogion, mae'n hollbwysig cael proses annibynnol drylwyr, a chredaf ei bod yn iawn y dylai unrhyw gwynion yn erbyn y Prif Weinidog sy'n ymwneud â chod y gweinidogion gael eu harchwilio gan gynghorydd annibynnol allanol. Mae hyn yn sicrhau ymchwiliad effeithiol, trylwyr a theg. Fel y dywedodd arweinydd Plaid Cymru, nid yw gweithdrefn o'r fath yn unigryw; mae'n digwydd eisoes yn yr Alban. Yn wir, mae pwysigrwydd person annibynnol i gynnal ymchwiliadau i achosion posibl o dorri'r cod ymddygiad eisoes yn cael ei gydnabod gan y Cynulliad hwn. Bydd pob Aelod yn ymwybodol fod y Pwyllgor Safonau Ymddygiad yn gweithredu ar y sail mai'r comisiynydd, CF annibynnol, sy'n ymchwilio i gŵyn a adroddir wrth y comisiynydd safonau am Aelod Cynulliad. Nid y pwyllgor sy'n ymchwilio. Felly, er mwyn ystyried unrhyw achos posibl o dorri cod y gweinidogion yn drylwyr ac yn deg, credaf ei bod hi'n hollol iawn ac yn gwbl synhwyrol i gynghorydd annibynnol ymchwilio i gwynion yn erbyn y Prif Weinidog, fel y mae'n deg i unigolyn annibynnol ymchwilio i gŵyn yn erbyn unrhyw Aelod Cynulliad.
English: At the start of my contribution, I wish to place on record that I'm a member of the Committee for the Scrutiny of the First Minister. Can I also stress, particularly to the UKIP Member for Mid and West Wales, I am not a member of any terracotta army - I have my own voice and my own views. Llywydd, there's no doubt that everyone in this Chamber wishes to see answers to the questions contained within the motion - answers that are derived from a robust and rigorous investigative process. Now, our focus this afternoon is not only to determine the process used to arrive at those answers, but also to ensure that everyone, both inside and outside this institution, believes those answers to be fair and accurate. Only yesterday, the leader of the opposition agreed that there will be an inquiry, irrespective of the decision of the Assembly this afternoon, when he asked the question during First Minister's time. So, with that agreement, surely what's important is to ensure that the process that is followed for this inquiry is rigorous and the outcome is unquestionable.
Welsh: Ar ddechrau fy nghyfraniad, hoffwn gofnodi fy mod yn aelod o'r Pwyllgor Craffu ar Waith y Prif Weinidog. A gaf fi bwysleisio hefyd, yn enwedig wrth yr Aelod UKIP dros Ganolbarth a Gorllewin Cymru, nad wyf yn aelod o unrhyw fyddin deracota - mae gennyf fy llais fy hun a fy marn fy hun. Lywydd, nid oes unrhyw amheuaeth fod pawb yn y Siambr hon yn dymuno gweld atebion i'r cwestiynau a geir yn y cynnig - atebion sy'n deillio o broses ymchwilio gadarn a thrwyadl. Nawr, ein ffocws y prynhawn yma yw penderfynu ar y broses a ddefnyddir i gyrraedd yr atebion hynny, a sicrhau hefyd fod pawb, y tu mewn a'r tu allan i'r sefydliad hwn, yn credu bod yr atebion hynny'n deg ac yn gywir. Ddoe ddiwethaf, cytunodd arweinydd yr wrthblaid y bydd yna ymchwiliad, waeth beth fydd penderfyniad y Cynulliad y prynhawn yma, pan ofynnodd y cwestiwn yn ystod amser y Prif Weinidog. Felly, gyda'r cytundeb hwnnw, does bosibl nad yr hyn sy'n bwysig yw sicrhau bod y broses sy'n cael ei dilyn ar gyfer yr ymchwiliad hwn yn drwyadl a bod y canlyniad yn ddigwestiwn.
English: I acknowledge the actions that the First Minister has taken. As I understand, it was in response to a letter that I sent to him on 10 November asking him to undertake that investigation and set it up. But I would make the point that the terms of reference, as I understand, are specific to 2014 and the comments and remarks that have been made in the media for the two weeks that we've been in session here. It does not reflect on the wider allegations that have been levelled at the office of the First Minister and the First Minister himself by the former special adviser.
Welsh: Rwy'n cydnabod y camau a gymerwyd gan y Prif Weinidog. Fel y deallaf, roedd yn ymateb i lythyr a anfonais ato ar 10 Tachwedd yn gofyn iddo gynnal yr ymchwiliad hwnnw a'i sefydlu. Ond hoffwn wneud y pwynt fod y cylch gorchwyl, yn ôl yr hyn a ddeallaf, yn ymwneud yn benodol â 2014 a'r sylwadau a wnaed yn y cyfryngau yn ystod y pythefnos y buom yn cyfarfod yma. Nid yw'n adlewyrchu'r honiadau ehangach a wnaed yn erbyn swyddfa'r Prif Weinidog a'r Prif Weinidog ei hun gan y cyn-gynghorydd arbennig.
English: Will you take an intervention? I used to work as a probation officer, okay, and can you imagine a situation where a client of the probation service was able to determine the process by which they were investigated, tried and the situation heard? Can you imagine a situation where that would be allowed to happen and that would be called natural justice? It would never happen, would it?
Welsh: A wnewch chi dderbyn ymyriad? Roeddwn i'n arfer gweithio fel swyddog prawf, iawn, ac a allwch ddychmygu sefyllfa lle roedd cleient i'r gwasanaeth prawf yn gallu penderfynu ar y broses ar gyfer ymchwilio, profi a chlywed eu sefyllfa eu hunain? A allwch ddychmygu sefyllfa lle y câi hynny ei ganiatáu a lle y câi ei alw'n gyfiawnder naturiol? Ni fuasai byth yn digwydd, na fuasai?
English: She seems to me to be making an argument for the dissolution of the Standards of Conduct Committee, because it could be said that all her criticisms of what is being proposed here would apply to that committee too.
Welsh: Mae'n ymddangos i mi ei bod yn creu dadl dros ddiddymu'r Pwyllgor Safonau Ymddygiad, oherwydd gellid dweud y buasai ei holl feirniadaeth o'r hyn a gynigir yma yn berthnasol mewn perthynas â'r pwyllgor hwnnw hefyd.
English: Not in the least. The Standards of Conduct Committee refers allegations to an independent commissioner. These are matters that can be and are more appropriately dealt with under the ministerial code, but they should be investigated outside the political process and by someone with relevant professional experience. The ministerial code sets out the First Minister's expectations of standards of ministerial behaviour and personal conduct. The code applies equally to the First Minister. We acknowledge that until now -
Welsh: Dim o gwbl. Mae'r Pwyllgor Safonau Ymddygiad yn cyfeirio honiadau at gomisiynydd annibynnol. Mae'r rhain yn faterion a allai gael eu trin, ac sydd yn cael eu trin yn fwy priodol o dan god y gweinidogion, ond dylid ymchwilio iddynt y tu allan i'r broses wleidyddol a chan rywun sydd â phrofiad proffesiynol perthnasol. Mae cod y gweinidogion yn nodi disgwyliadau'r Prif Weinidog ynglŷn â safonau ymddygiad ac ymddygiad personol gweinidogion. Mae'r cod yr un mor berthnasol i'r Prif Weinidog. Rydym yn cydnabod, hyd yn hyn -
English: Will you give way? I'm listening to her very carefully, because, obviously, as leader of the house, she has a wider responsibility - she is leader of the entire house. Is she suggesting that our right, our ability, in fact our duty as Members of this Parliament to ask questions of the First Minister is somehow limited, is somehow curtailed - that there are some no-go areas? Because, as I pointed out to her, I have now received written replies in relation to specific questions, as have other Members, where the First Minister is now using the independent investigation as a shield to proper scrutiny. Surely, as leader of the house, she would not want to defend that.
Welsh: A wnewch chi ildio? Rwy'n gwrando arni'n ofalus iawn, oherwydd, yn amlwg, fel arweinydd y tŷ, mae ganddi gyfrifoldeb ehangach - hi yw arweinydd y tŷ cyfan. A yw hi'n awgrymu bod ein hawl, ein gallu, ein cyfrifoldeb, mewn gwirionedd, fel Aelodau o'r Senedd hon i ofyn cwestiynau i'r Prif Weinidog wedi'u cyfyngu, rywsut - fod yna rai meysydd nad ydym i fynd iddynt? Oherwydd, fel y dywedais wrthi, rwyf bellach wedi cael atebion ysgrifenedig mewn perthynas â chwestiynau penodol, fel y mae Aelodau eraill, lle mae'r Prif Weinidog bellach yn defnyddio'r ymchwiliad annibynnol fel tarian rhag craffu priodol. Fel arweinydd y tŷ, does bosibl ei bod yn dymuno amddiffyn hynny.
English: No, I made no such suggestion. The ministerial code sets out the First Minister's expectations for standards of ministerial behaviour and personal conduct, and applies equally to the First Minister. We acknowledge that, until now, there has been no opportunity for independent assessment of significant concerns raised in relation to the First Minister's adherence to the ministerial code. There have been many calls - many in this Chamber - for an independent adviser to be appointed to provide a source of independent and external advice on the ministerial code, as happens in Scotland. Indeed, the leader of the opposition referred to this in his letter on 14 November, and indeed referred to the process followed in Scotland, and commended it to the First Minister. In light of recent events and in line with what happens in Scotland, the ministerial code has been amended to allow for such referrals to be made to an independent adviser where the First Minister deems it necessary. Section 1.4 of the code now provides that the First Minister may ask an independent adviser to provide him with advice on which to base his judgment about any action required in respect of ministerial conduct, and that the adviser's findings will be published. This can apply to any Minister, where appropriate.
Welsh: Na, ni wneuthum unrhyw awgrym o'r fath. Mae cod y gweinidogion yn nodi disgwyliadau'r Prif Weinidog ar gyfer safonau ymddygiad gweinidogol ac ymddygiad personol, a'r un mor berthnasol i'r Prif Weinidog. Rydym yn cydnabod na fu unrhyw gyfle, hyd yn hyn, i gynnal asesiad annibynnol o'r pryderon sylweddol a godwyd mewn perthynas ag ymlyniad y Prif Weinidog wrth god y gweinidogion. Cafwyd llawer o alwadau - llawer yn y Siambr hon - am benodi cynghorydd annibynnol i fod yn ffynhonnell o gyngor annibynnol ac allanol ar god y gweinidogion, fel sy'n digwydd yn yr Alban. Yn wir, cyfeiriodd arweinydd yr wrthblaid at hyn yn ei lythyr ar 14 Tachwedd, ac yn wir cyfeiriodd at y broses a ddilynir yn yr Alban, a'i chymeradwyo i'r Prif Weinidog. Yng ngoleuni digwyddiadau diweddar, ac yn unol â'r hyn sy'n digwydd yn yr Alban, mae cod y gweinidogion wedi'i ddiwygio er mwyn caniatáu atgyfeirio materion o'r fath at gynghorydd annibynnol lle mae'r Prif Weinidog yn tybio bod angen gwneud hynny. Mae adran 1.4 o'r cod bellach yn darparu y gall y Prif Weinidog ofyn i gynghorydd annibynnol roi cyngor iddo seilio ei farn arni am unrhyw gamau sy'n ofynnol mewn perthynas ag ymddygiad gweinidogion, ac y cyhoeddir canfyddiadau'r cynghorydd. Gall hyn fod yn berthnasol i unrhyw Weinidog, lle y bo'n briodol.
English: Thank you very much for taking the intervention. I wonder: do you accept that there may be an argument that an early parliamentary investigation, if I can put it like that, would actually be of assistance to any independent inquiry, particularly as it is likely to unearth issues that perhaps won't have been foreseen at the time that the independent investigator might have been given a remit to follow?
Welsh: Diolch yn fawr iawn am dderbyn yr ymyriad. Tybed a ydych yn derbyn y gall fod dadl y buasai ymchwiliad seneddol cynnar, os gallaf ei roi felly, o gymorth mewn gwirionedd i unrhyw ymchwiliad annibynnol, yn enwedig gan ei fod yn debygol o ddatgelu materion na fuasent wedi cael eu rhagweld efallai ar yr adeg y buasai cylch gwaith yr ymchwilydd annibynnol yn ei ddilyn?
English: I think I'm speaking on behalf of everybody in this Chamber when I say that we all agree with what you have been setting out, in terms of the ability of an independent adjudicator to ask questions in depth and to conduct a useful role. But will you concede that it has been a grave error for this Government, and previous Governments, to refuse to proactively set up the post of independent adjudicator, and that now, because the Government finds itself in a difficult situation, people see this - perceive this - as I said earlier, as a means of trying to duck public scrutiny? It is too late in order for you to set up this and claim that it is something that, somehow, you always supported. You refused to do this in the past.
Welsh: Credaf fy mod yn siarad ar ran pawb yn y Siambr hon pan ddywedaf ein bod i gyd yn cytuno â'r hyn rydych wedi'i nodi, o ran gallu dyfarnwr annibynnol i ofyn cwestiynau manwl ac i gyflawni rôl ddefnyddiol. Ond a wnewch chi gyfaddef mai camgymeriad mawr ar ran y Llywodraeth hon, a Llywodraethau blaenorol, oedd gwrthod mynd ati'n rhagweithiol i sefydlu swydd dyfarnwr annibynnol, ac oherwydd bod y Llywodraeth mewn sefyllfa anodd, mae pobl yn gweld hyn - yn canfod hyn - fel y dywedais yn gynharach, fel ffordd o geisio osgoi craffu cyhoeddus? Mae'n rhy hwyr i chi i sefydlu hyn a honni ei fod yn rhywbeth rydych bob amser wedi'i gefnogi, rywsut. Fe wrthodoch chi wneud hyn yn y gorffennol.
English: On the contrary. I've heard very carefully what Rhun ap Iorweth has said. What I'm saying is very simple and straightforward. There is a correct constitutional position that we are urging this Chamber to look at. I agree that we could have done it earlier. The fact that we didn't do it earlier doesn't make it the wrong solution. In fact, it continues to be the right solution. Putting a different solution in place, which isn't the one you've always called for, because the situation now warrants us to do it, is not the right response to the correct constitutional solution. Llywydd, we have listened to the arguments of those who proposed the right constitutional solution. I accept that we could have done so earlier, but our amendment reflects the reality of the correct separation of powers. Diolch.
Welsh: I'r gwrthwyneb. Rwyf wedi gwrando'n ofalus ar yr hyn a ddywedodd Rhun ap Iorwerth. Mae'r hyn rwy'n ei ddweud yn syml iawn. Mae gennym safbwynt cyfansoddiadol cywir rydym yn annog y Siambr hon i edrych arno. Rwy'n cytuno y gallem fod wedi ei wneud yn gynharach. Nid yw'r ffaith na wnaethom hyn yn gynharach yn ei wneud yn ateb anghywir. Yn wir, mae'n parhau i fod yn ateb cywir. Nid rhoi ateb gwahanol ar waith, yn hytrach na'r un rydych bob amser wedi galw amdano, am fod y sefyllfa bellach yn ei gwneud yn galw arnom i wneud hynny, yw'r ymateb iawn i'r ateb cyfansoddiadol cywir. Lywydd, rydym wedi gwrando ar ddadleuon y rhai a gynigiodd yr ateb cyfansoddiadol cywir. Rwy'n derbyn y gallem fod wedi gwneud hynny'n gynharach, ond mae ein gwelliant yn adlewyrchu realiti'r ffordd gywir o wahanu pwerau. Diolch.
English: Could you just tell me what your view is as to what would be the most credible in the eyes of the public - a committee outcome of persons who are clearly members of political parties and political appointees, effectively, or an independent adviser?
Welsh: A allwch ddweud wrthyf beth yw eich barn ynglŷn â beth fuasai'n fwyaf credadwy yn llygaid y cyhoedd - canlyniad pwyllgor o bersonau sy'n amlwg yn aelodau o bleidiau gwleidyddol a phobl wleidyddol a benodwyd, i bob pwrpas, neu gynghorydd annibynnol?
English: You've hit the nail on the head there, Mick, in fairness, because the independent advisers I've said - and I haven't been corrected on this - will only be looking at the specific referral of the First Minister regarding the allegations that have come forward over the last 14 days. The allegations that are in the public domain about bullying and intimidation stretch back to 2009, and the point that my colleague Paul Davies made in his opening remarks was that each and every member of that committee is elected by the entire house - an important consideration. [ Interruption. ] We could end up having a debate between ourselves, but I will take another intervention.
Welsh: Rydych wedi taro'r hoelen ar ei phen, Mick, a bod yn deg, oherwydd fe ddywedais na fydd y cynghorwyr annibynnol - ac nid wyf wedi cael fy nghywiro ar hyn - ond yn edrych ar atgyfeiriad penodol y Prif Weinidog ynghylch yr honiadau a ddaeth i law dros y 14 diwrnod diwethaf. Mae'r honiadau sydd yn y parth cyhoeddus ynglŷn â bwlio a bygwth yn ymestyn yn ôl i 2009, a'r pwynt a wnaeth fy nghyd-Aelod, Paul Davies, yn ei sylwadau agoriadol oedd bod pob aelod o'r pwyllgor hwnnw'n cael eu hethol gan y tŷ cyfan - ystyriaeth bwysig. [ Torri ar draws. ] Gallem fod yn cael dadl rhwng ein gilydd yn y pen draw, ond fe gymeraf ymyriad arall.
English: No, the point was very clear. In terms of the issue of public confidence in outcome, which will have the most confidence: an independent adviser or, as you say, a committee of political appointees?
Welsh: Na, roedd y pwynt yn glir iawn. O ran hyder y cyhoedd yn y canlyniad, pa un fydd yn ennyn fwyaf o hyder: cynghorydd annibynnol neu fel y dywedwch, pwyllgor o ffigurau gwleidyddol a benodwyd?
English: I think both are important in the public's mind. Ultimately, if an important committee - the premier committee, I would suggest, of this Assembly - of all the Chairs of the Assembly coming together and scrutinising the First Minister on allegations that have been made cannot undertake that scrutiny, then there is something seriously wrong. I will take the intervention in a minute. I do draw on Paul Davies's opening remarks. This committee is convened of the Chairs of the Assembly, who are voted on by the entire Assembly. It is not party appointees. It is not whipped, I assume, like other committees potentially can be on certain votes. As I said in my remarks, there will be no happier person in this Chamber if these allegations can be disproved. It is not a political priority or a political narrative to support bullying, intimidation and a toxic workplace environment. Surely, none of us stands for that, and we need to get to the bottom of these allegations.
Welsh: Rwy'n credu bod y ddau'n bwysig ym meddwl y cyhoedd. Yn y pen draw, os nad yw pwyllgor pwysig - prif bwyllgor y Cynulliad hwn, buaswn yn awgrymu - o holl Gadeiryddion y Cynulliad yn dod ynghyd ac yn craffu ar y Prif Weinidog ynglŷn â honiadau a wnaed yn gallu cyflawni'r gwaith craffu hwnnw, mae rhywbeth mawr o'i le. Fe gymeraf ymyriad mewn munud. Rwy'n pwyso ar sylwadau agoriadol Paul Davies. Caiff y pwyllgor hwn ei gynnull o blith Cadeiryddion y Cynulliad a etholir gan y Cynulliad cyfan. Nid rhai a benodwyd gan y pleidiau ydynt. Ni chaiff ei chwipio, rwy'n tybio, fel y gallai pwyllgorau eraill gael eu chwipio mewn perthynas â phleidleisiau penodol. Fel y dywedais yn fy sylwadau, ni fydd neb yn hapusach yn y Siambr hon os gellir gwrthbrofi'r cyhuddiadau hyn. Nid yw'n flaenoriaeth wleidyddol na'n naratif gwleidyddol i gefnogi bwlio, bygwth ac amgylchedd gwaith gwenwynig. Yn sicr, nid oes yr un ohonom yn goddef hynny, ac mae angen inni fynd at wraidd yr honiadau hyn.